**Ministru kabineta noteikumu projekta** **“Grozījumi Ministru kabineta 2010.gada 26.oktobra noteikumos Nr.997** **“Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 26.oktobra noteikumi Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk - MK noteikumi Nr.997) **nosaka aizdevumu garantiju piešķiršanas nosacījumus saimnieciskās darbības veicēju konkurētspējas uzlabošanai 2007.-2013.gada plānošanas periodā.** **Aizdevumu garantiju īstenošanas nepieciešamību pamato Ekonomikas ministrijas** (turpmāk – EM) **veiktais tirgus nepilnību izvērtējums finanšu pieejamības jomā** (apstiprināts 2015.gada 30.aprīļa 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē; protokola Nr. P-2015/UK/1) (turpmāk – tirgus nepilnību izvērtējums), norādot uz garantiju nozīmi komercbanku aizdevumu pieejamības veicināšanā situācijās, kad saimnieciskās darbības veicējam nav pietiekošs nodrošinājums, lai saņemtu komercbanku aizdevumu nepieciešamajā apmērā dzīvotspējīga projekta realizēšanai. Laika periodā no 2009.gada 20.aprīļa līdz 2015.gada 30.septembrim darbības programmas “Uzņēmējdarbība un inovācijas” papildinājuma 2.2.1.3.aktivitātē “Garantijas komersantu konkurētspējas uzlabošanai” (šī aktivitāte ir slēgta 2013.gada 31.decembrī) un 2.2.1.4.2.aktivitātē “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2.aktivitāte) un saskaņā ar MK noteikumu Nr.997 normām **ir izsniegtas 506 aizdevumu garantijas saimnieciskās darbības veicējiem, nodrošinot pieejamību komercbanku aizdevumiem 295 879 846 *euro* apmērā**. **Līdzšinēji aizdevumu garantijas tiek attiecinātas 2.2.1.4.2.aktivitātē, kuras īstenošanai, tajā skaitā aizdevumu garantiju, īstermiņa eksporta kredītu garantiju un mezanīna aizdevumu finansēšanai, kā arī AS “Attīstības finanšu institūcija Altum” (turpmāk – Altum) vadības izmaksu segšanai ir pieejams publiskais finansējums 25 860 778 *euro***, ko veido Eiropas Reģionālās attīstības fonda finansējums 15 290 219 *euro*, valsts budžeta finansējums 3 497 182 *euro* un papildus pieejamais finansējums 7 073 377 *euro* apmērā, ko veido 2.2.1.4.2.aktivitātē un 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūtie ieņēmumi no brīvo publisko līdzekļu noguldījumiem un darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa.**Aizdevumu garantijas saimnieciskās darbības veicējiem MK noteikumu Nr.997 ietvaros tiek sniegtas līdz 2015.gada 31.decembrim.** 2.2.1.4.2.aktivitātes īstenošanas termiņš saskaņā ar Ministru kabineta 2011.gada 2.augusta noteikumiem Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”” (turpmāk – MK noteikumi Nr.614) ir 2016.gada 30.jūnijs, un šāds 2.2.1.4.2.aktivitātes īstenošanas termiņš ir noteikts, lai nodrošinātu mezanīna aizdevumu saimnieciskās darbības veicējiem pieejamības nepārtrauktību līdz 2014.-2020.gada plānošanas perioda atbalsta programmu izstrādei un īstenošanai. 2014.-2020.gada plānošanas perioda aizdevumu garantiju programma tiks īstenota fondu fonda ietvarā, un tās īstenošanas uzsākšana iespējama tikai pēc šādu darbību veikšanas:1. fondu fonda īstenošanu regulējošā normatīvā akta - Ministru kabineta noteikumu projekta “Darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa „Palielināt straujas izaugsmes komersantu skaitu” finanšu instrumentu veidā ieviešamo pasākumu īstenošanas noteikumi” (turpmāk – finanšu instrumentu horizontālie MK noteikumi) – saskaņošanas un apstiprināšanas Ministru kabinetā;
2. līguma par fondu fonda ieviešanu starp Altum un Centrālo finanšu un līgumu aģentūru izstrādes un parakstīšanas (norādāms, ka Centrālā finanšu un līgumu aģentūra minētā līguma izstrādi uzsākusi 2015.gada decembrī).

Apzinoties garantiju nozīmi komercbanku aizdevumu pieejamības sekmēšanā saimnieciskās darbības veicējiem un pastāvīgu pieprasījumu pēc aizdevumu garantijām, **ir būtiski nodrošināt nepārtrauktu aizdevumu garantiju pieejamību**. Ņemot vērā minēto, kā arī izvērtējot nepieciešamo laika periodu finanšu instrumentu horizontālo MK noteikumu saskaņošanai un apstiprināšanai un līguma par fondu fonda ieviešanu izstrādei un parakstīšanai (indikatīvi 2016.gada 1. līdz 2.ceturksnis), **noteikumu projekts paredz pagarināt aizdevumu garantiju piešķiršanas termiņu līdz 2016.gada 31.maijam.** Šāds aizdevumu garantiju piešķiršanas termiņš ir noteikts saskaņā ar MK noteikumiem Nr.614 un 2.2.1.4.2.aktivitātes īstenošanas termiņu, un Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punktu, kas pagarina izmaksu attiecināmības termiņu jaunu finanšu darījumu slēgšanai, maksājumiem saimnieciskās darbības veicējiem un vadības izmaksām finanšu instrumentos līdz 2017.gada 31.martam, tostarp līdz minētajam laika periodam paredzot termiņu Revīzijas un Sertifikācijas iestāžu paredzētajām darbībām 2007.-2013.gada plānošanas perioda slēgšanai. EM nodrošinās savlaicīgu EM kompetencē esošo un perioda slēgšanai nepieciešamo darbību veikšanu, tostarp noslēguma pārskata apstiprināšanu, līdz 2016.gada 30.oktobrim.**Aizdevumu garantiju programmā uzņemto saistību apmēram līdzšinēji tiek piemērots multiplikators ne mazāks kā 4**. Ņemot vērā multiplikatora piemērošanu, kas var tikt palielināts atbilstoši aizdevumu garantiju portfeļa kvalitātei, **2.2.1.4.2.aktivitātē pieejamā publiskā finansējuma apmēru aizdevumu garantiju piešķiršanas termiņa pagarinājuma (līdz 2016.gada 31.maijam) gadījumā nav nepieciešams palielināt**. Situācijā, ja 2.2.1.4.2.aktivitātes īstenošanas laikā mainīsies pieprasījuma apmērs un apguves prognozes un tiks konstatēts par nepieciešamu palielināt 2.2.1.4.2.aktivitātē līdzšinēji pieejamā publiskā finansējuma apmēru, EM sadarbībā ar Altum izstrādās un virzīs saskaņošanai attiecīgos grozījumus MK noteikumos Nr.614. **Altum sagatavotās prognozes paredz, ka 2.2.1.4.2.aktivitātē līdz 2016.gada 31.maijam kopumā tiks piešķirtas aizdevumu garantijas 45 400 000 *euro* apmērā*.***Eiropas Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas Regula Nr.1407/2013) (Eiropas Savienības Oficiālais Vēstnesis, 2013.gada 24.decembris, Nr. L 352) 6.panta 4.punkts **nosaka par pienākumu** ne vien *de minimis* atbalsta sniedzējam, bet arī ***de minimis* atbalsta gala saņēmējam nodrošināt datu par saņemto *de minimis* atbalstu uzglabāšanu turpmākos 10 gadus, sākot no dienas, kad piešķirts atbalsts**. Lai ievērotu Komisijas Regulas Nr.1407/2013 nosacījumus, noteikumu projekts papildina MK noteikumus Nr. 997 ar jaunu 24.' punktu.  MK noteikumi Nr.997, kas sākotnēji izdoti saskaņā ar [Ministru kabineta iekārtas likuma](http://likumi.lv/ta/id/175919-ministru-kabineta-iekartas-likums) [31.panta](http://likumi.lv/ta/id/175919-ministru-kabineta-iekartas-likums#p31) pirmās daļas 3.punktu, ir izstrādāti, lai nodrošinātu sabiedrības ar ierobežotu atbildību „Latvijas Garantiju aģentūra” (pēc reorganizācijas ar 2015.gada 15.aprīli Altum) aizsākto aizdevumu garantiju sniegšanu. Ministru kabinets 2013.gada 17.decembrī izskatīja informatīvo ziņojumu par vienotās attīstības finanšu institūcijas (proti, Altum) izveidi un atbalstīja tās izveidi, apvienojot valsts akciju sabiedrību „Latvijas Attīstības finanšu institūcija Altum”, sabiedrību ar ierobežotu atbildību “Latvijas Garantiju aģentūra” un valsts akciju sabiedrību „Lauku attīstības fonds” un dibinot jaunu holdinga sabiedrību - Altum. Lai nodrošinātu  Altum darbību pēc valsts akciju sabiedrības „Latvijas Attīstības finanšu institūcija Altum”, sabiedrības ar ierobežotu atbildību “Latvijas Garantiju aģentūra” un valsts akciju sabiedrības „Lauku attīstības fonds” reorganizācijas pabeigšanas, 2014.gada 30.oktobrī ir pieņemts un 2015.gada 1.martā spēkā stājās Attīstības finanšu institūcijas likums, ar kuru tika optimizēta finanšu instrumentu valsts atbalsta un attīstības programmu ieviešanas institucionālā sistēma. Attīstības finanšu institūcijas likuma 12.panta ceturtā daļa paredz deleģējumu Ministru kabineta noteikumu, kas tostarp nosaka valsts atbalsta un attīstības programmu, kuru pilnībā vai daļēji īsteno finanšu instrumentu veidā īstenošanas nosacījumus, izdošanai. MK noteikumu Nr.997 ietvaros īstenotā aizdevumu garantiju programma (finanšu instruments) nav noslēgusies, un atbilstoši noteikumu projektam aizdevumu garantiju piešķiršana tiek turpināta līdz 2016.gada 31.maijam. Lai nodrošinātu aizdevumu garantiju programmas nepārtrauktību un MK noteikumu Nr.997 un noteikumu projekta atbilstību Attīstības finanšu institūcijas likumam, tostarp minētajam deleģējumam, grozījumi MK noteikumos Nr.997 paredz papildināt līdzšinējo deleģējumu ar Attīstības finanšu institūcijas likuma 12.panta ceturto daļu. Norādāms, ka MK noteikumi Nr.997 un noteikumu projekts ir atbilstoši Attīstības finanšu institūcijas likuma 12.panta ceturtajā daļā paredzētajam deleģējumam.Ar mērķi ievērot Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto **Altum nodrošinās** 2.2.1.4.2.aktivitātē īstenojamo atbalsta instrumentu, tostarp **aizdevumu garantiju programmas, risku un sagaidāmo zaudējumu izvērtējumu**.  |
| 3. | Projekta izstrādē iesaistītās institūcijas | Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts paredz pozitīvu ietekmi uz tautsaimniecību, jo pagarina aizdevumu garantiju piešķiršanas termiņu saimnieciskās darbības veicējiem dzīvotspējīgu uzņēmējdarbības projektu realizēšanai.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Izstrādājot noteikumu projektu, ir ņemts vērā Eiropas Komisijas 2015.gada 30.aprīļa pielikums Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013). |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013, 6.panta 4.punkts | Noteikumu projekta 2.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas regula Nr.1407/2013 neparedz rīcības brīvību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav paredzētas. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē netika paredzēta.Grozījumi ir labvēlīgi saimnieciskās darbības veicējiem, jo pagarina aizdevumu garantiju pieejamības termiņu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un Altum esošo funkciju ietvaros. |
| 3. | Cita informācija | Nav |

Anotācijas III. un IV. sadaļa – noteikumu projekts šo jomu neskar.

Ekonomikas ministres pienākumu izpildītājs,

Aizsardzības ministrs R.Bergmanis

Vīza: Valsts sekretāra pienākumu izpildītājs,

valsts sekretāra vietnieks J.Spiridonovs

29.12.2015. 13:39

1808

A.Nicmane

67013203, Agita.Nicmane@em.gov.lv